**TLAČOVÁ SPRÁVA**

Názov výstavy: TKANÉ PIXELY BEÁTY GERBOCOVEJ

a

NETKANÝ DIZAJN SONI SADILKOVEJ

Miesto: Galéria UMELKA (Dostojevského rad 2, Bratislava)

Trvanie výstavy: 16.6. – 27.6.2021

Vernisáž: 15.6.2021 (utorok) o 17:00

Kurátorky: v kurátorskej koncepcii autoriek

Vystavujúci: Beáta Gerbocová a Soňa Sadilková

Vystavené diela vznikli v rámci doktorandského štúdia na VŠVU v Bratislave a sú súčasťou dizertačných prác autoriek. Obe autorky začlenili digitálne technológie do procesu autorskej textilnej tvorby.

TKANÉ PIXELY BEÁTY GERBOCOVEJ

Beáta Gerbocová prestavuje textilné obrazy realizované technikou ručného tkania na digitálnych žakárových krosnách. Vytvorila digitálnu tapisériu ako unikátnu výtvarnú disciplínu v rôznych polohách. Textilné diela sa obsahovo viažu k osobnej reminiscencii témy detstva a atmosféry viažucej sa k spomienke na vlastnú minulosť. Ide zároveň o uvedomovanie si plynutia času v súvislosti s takmer končiacim sa detstvom vlastných detí. Okrem fotografických momentiek sa formálne opiera aj o estetiku symbolizmu s odkazom na silu romantizujúcej prírody doplnenej o fragmenty dekoratívnych plôch.

NETKANÝ DIZAJN SONI SADILKOVEJ

Soňa Sadilková hľadala možnosti využitia nových technológií a inovácií v textilnom dizajne s ambíciou podporiť zachovanie zanikajúcich textilných techník a materiálov a vzťahov medzi nimi. Každý produkt je svojím jedinečným dizajnom  estetickou vizualitou kultúrnej zodpovednosti voči slovenskej tradícii a odzrkadľuje stav kreatívneho priemyslu. Využila tradičný materiál netkaný textil: plsť, iným pomenovaním filc a vytvorila jednoduchý dizajn tašiek a kobercov s funkčnosťou a estetikou každodenného používania. Pri procese výroby vystaveného textilného dizajnu boli využité technológie ako laserové rezanie a rezanie na CNC rezacích stoloch. Ukazujú cestu spojenia nových technológii s tradičným znovuobjaveným materiálom s ohľadom na životné prostredie..

**Autorky**

Bratislava, jún 2021